text: Fremgangsmåde.
  Smelt smørret over svag varme og bland med peber og trøffel olie (eller frisk trøffel!) 
  Kog dine cirka 10 asparges i cirka 4 minutter og tag dem op. Dup kammuslingerne tørre på køkkenrulle. Varm en pande op til den er rygende varm, hæld lidt olie på (må ikke være olivenolie) og steg dem hårdt, 2 min. på den ene side, 1 minut på den anden side. 
  Anret muslingerne oven på de lune asparges, hæld trøffelsmørret over og pynt med lidt hakket purløg.